શું આપણે એટલા કૃતઘ્ની છીએ કે આપણને ડૂબતા બચાવનાર પ્રત્યે નમ્રતાપૂર્વક આદરસૂચક બે શબ્દો વ્યક્ત નહી કરીએ? ઘરમાં ઘૂસી આવતા ચોરને જોઈને , ભસીને આપણને જાગ્રત કુતરાને શું આપણે વ્હાલ નહી કરીએ? હલ્દીઘાટમાં અકબર સામેના યુદ્ધમાં પોતાના પ્રાણ બચાવનાર ચેતક ઘોડાને રાણા પ્રતાપ વિટળાઈ પડયા એ શું ઉપકાર પેટી અહોભાવ નહોતો? ક્રિકેટ મેચમાં સેન્ચ્યુરી લગાવતા બેટ્સમેનને લોકો તાળીઓના ગડગડાટથી વધાવી લે છે, ત્યારે ખેલાડી બેટ ઉચું કરી પોતાનો ભાવ વ્યક્ત કરે છે, જાણે આ સન્માન આ બેટને આભારી છે. સામાન્ય જનજીવનમાં પણ આવાં દ્રષ્ટાંતો આપણને જોવા મળે છે. લુહાર રોજી કમાઈ આપતા ઘણને નમે છે, ડ્રાઈવર ગાડીને વંદે છે, તો વળી દરજી સંચાને.